Številka: 354-0008/2018-14

Datum: 11.4.2018

**OBČINSKI SVET**

**OBČINE PREVALJE**

**PREDLAGATELJ:** Župan, dr. Matija Tasič

ZADEVA: ODLOK O POKOPALIŠKEM REDU NA OBMOČJU OBČIN RAVNE NA KOROŠKEM IN PREVALJE

**PRAVNA PODLAGA**

4. in 63. člen Zakona o pogrebni in pokopališki dejavnosti (ZPPDej) (Uradni list RS, št. 62/16)

**OBRAZLOŽITEV**

**Razlogi za sprejem odloka**

Dne 30.9.2016 je bil v Uradnem listu RS, št. 62/2016 objavljen Zakon o pogrebni in pokopališki dejavnosti (ZPPDej), ki je začel veljati 15.10.2016. Zakon je v celoti nadomestil Zakon o pokopališki in pogrebni dejavnosti ter o urejanju pokopališč (ZPPDUP). 4. člen ZPPDej (Uradni list RS, št. 62/16) določa, da občina z odlokom predpiše pokopališki red, v katerem podrobneje določi izvajanje pogrebne in pokopališke dejavnosti. Nov zakon občinam v 63. členu nalaga obveznost zagotovitve izvajanja 24-urne dežurne službe in pokopališke dejavnosti v skladu z novim zakonom ter sprejem odlokov po tem novem zakonu najpozneje v enem letu od uveljavitve novega zakona, t.j. do 15.10.2017.

Odlok o pokopališkem redu na območju Občin Ravne na Koroškem in Prevalje je pripravljen v skladu s 4. členom ZPPDej in se z njim podrobneje določa izvajanje pogrebne in pokopališke dejavnosti v občinah Ravne na Koroškem in Prevalje.

**Cilji in načela odloka**

Ključni cilji ureditve pogrebne in pokopališke dejavnosti v občinah Ravne na Koroškem in Prevalje:

-slediti določbam novega zakona ZPPDej in izpolniti določbe, ki občinam v določenem

roku nalagajo ureditev stanja in sprejem novih predpisov;

-ohraniti/vzpostaviti »24. urno dežurno službo« kot občinsko obvezno gospodarsko

javno službo;

-urediti pokopališko dejavnost;

-prepustiti druge pogrebne dejavnosti trgu in tako slediti določbam ZPPDej;

- skladno s predpisi zagotoviti enovito in celovito izvajanje pogrebne in pokopališke

dejavnosti.

Ključna načela, ki jih upoštevamo v predlaganem Odloku:

-zagotavljanje pietete;

-varovanje zdravja ter upoštevanje zdravstvenih in sanitarno-higienskih predpisov;

-prosta izbira izvajalca pogrebnih storitev;

-enakopravna obravnava izvajalcev pogrebnih storitev.

Z Odlokom občini Ravne na Koroškem in Prevalje določata:

* način zagotavljanja 24-urne dežurne službe;
* način izvajanja pogrebne slovesnosti;
* storitve pokopališko pogrebnega moštva, ki se lahko zagotavljajo na posameznem pokopališču;
* osnovni obseg pogreba;
* način in čas pokopa;
* način pokopa, če je plačnik občina;
* možnost pokopa zunaj pokopališča, z določitvijo prostora;
* ravnanje s pokojnikom do pokopa v krajih, kjer na pokopališčih ni mrliške vežice;
* pokopališča, ki morajo imeti mrliške vežice;
* obratovanje mrliških vežic;
* obseg prve ureditve groba;
* vzdrževanje reda, čistoče in miru na pokopališču;
* način oddaje grobov v najem;
* postavljanje, spreminjanje ali odstranitev spomenikov, obnova spomenikov in grobnic ter vsak drug poseg v prostor na pokopališču;
* zvrsti grobov;
* okvirni tehnični normativi za grobove;
* mirovalna doba za grobove;
* način določanja cen uporabe pokopališča, pokopaliških objektov in naprav ter druge pokopališke infrastrukture;
* pogrebna pristojbina, ki jo lahko določi občina za izvedbo pogreba na posameznem pokopališču, in ki jo upravljavcu pokopališča plača izvajalec pogreba;
* razmerje grobnine za posamezno vrsto groba glede na enojni grob;
* druga vprašanja pogrebne in pokopališke dejavnosti ter uporabnikov.

Z uveljavitvijo tega odloka prenehata veljati Odlok o pokopališkem redu v Občini Ravne na Koroškem (Medobčinski uradni vestnik, 1980) in Odlok o pogrebnih svečanostih v Občini Ravne na Koroškem (Medobčinski uradni vestnik številka 6/1976).

**PREDLOG SKLEPA:**

|  |  |
| --- | --- |
| **SKLEP 1: Občinski svet Občine Prevalje sprejme Odlok o pokopališkem redu na območju občin Ravne na Koroškem in Prevalje.** | |
| Pripravil: Oddelek za KCG | Župan Občine Prevalje  Dr. Matija TASIČ, l.r. |